
VENDIM
Nr. 379, datë 1.6.2022

PËR NDRYSHIMIN E PËRGJEGJËSISË SË ADMINISTRIMIT NGA BASHKIA TIRANË TEK MINISTRIA E INFRASTRUKTURËS DHE ENERGJISË, PËR AUTORITETIN RRUGOR SHQIPTAR, TË PASURISË ME SIPËRFAQE 247 m2, ME NUMËR 12/325, NË ZONËN KADASTRALE 8310, TIRANË

Në mbështetje të nenit 100 të Kushtetutës dhe të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, si dhe të nenit 8/a, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

[bookmark: _GoBack]1. Ndryshimin e përgjegjësisë së administrimit nga Bashkia Tiranë tek Ministria e Infrastrukturës dhe Energjisë, për Autoritetin Rrugor Shqiptar, të pasurisë me sipërfaqe 247 m2, me numër 12/325, në zonën kadastrale 8310, Tiranë, sipas planit të rilevimit bashkëlidhur këtij vendimi, e cila do të përdoret për projektin “Rehabilitimi i segmentit rrugor mbikalimi i Pallatit me Shigjeta–rrethrrotullimi ‘Shqiponja’, loti 1”.
2. Autoritetit Rrugor Shqiptar i ndalohet ta ndryshojë destinacionin e pasurisë së përcaktuar në pikën 1, të këtij vendimi, ta tjetërsojë ose t’ua japë në përdorim të tretëve.
3. Bashkisë Tiranë i revokohet e drejta e pronësisë për këtë pasuri.
4. Ngarkohen Ministria e Infrastrukturës dhe Energjisë, Autoriteti Rrugor Shqiptar, Bashkia Tiranë dhe Agjencia Shtetërore e Kadastrës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Arben Ahmetaj

